Publication: Magyar Közlöny
Issue: MK-2001-150 (Year: 2001, Number: 150)
Era: 1990-2004
Section: 4/a) számú melléklet a 272/2001. (XII. 21.) Korm. rendelethez
Paragraph Index: 850

1. Az operátor adatai Mellékletként csatolandó: — a nem gazdasági társaságként működő kérelmező jogerős bírósági bejegyzésének megtörténtét igazoló közhiteles okmányok vagy a költségvetési szervezetek törzskönyvi nyilvántartásba vételéről szóló igazolás; — gazdasági társaság, illetve egyéni cég esetén harminc napnál nem régebbi eredeti cégkivonat, továbbá a cégbíróságon iktatott változásbejegyzési kérelmek másolata, egyéni vállalkozó esetében a települési önkormányzat jegyzője által kiállított vállalkozói igazolvány hiteles másolata is; — az operátor nevében kötelezettségvállalásra jogosult kérelmező személy, illetve személyek aláírásának közjegyzői hitelesítése; — az ellenőrzött anyagok felelőse aláírásának közjegyzői hitelesítése, továbbá három hónapnál nem régebbi eredeti erkölcsi bizonyítványa; — minden felhasználási, feldolgozási kérelem esetén a cégjegyzésre jogosult személy nyilatkozata arról, hogy tudomása szerint az ellenőrzött anyag felhasználásával előállítandó köztes és végtermékeknek van-e kábítószerekkel, illetve pszichotrop anyagokkal azonos hatása (csak engedélykérelmek esetében); — gyógyszergyártási, illetőleg gyógyszer-nagykereskedelmi tevékenységekhez kapcsolódó ellenőrzött anyag feldolgozás, felhasználás és forgalmazás esetén a megfelelő gyógyszergyártási, gyógyszer-nagykereskedelmi engedély, kábítószer, pszichotrop anyag, illetőleg kábítószert vagy pszichotrop anyagot tartalmazó készítmény tervezett gyártása, előállítása esetén a megfelelő kábítószer-üzemi, illetve a pszichotrop anyag előállítására, forgalomba hozatalára és raktározására vonatkozó engedély hiteles példánya (csak engedélykérelmek esetében); — az engedélykérelem megalapozottságát alátámasztó részletes szöveges indokolás, az ellenőrzött anyagokkal folytatott gazdasági tevékenység céljának és módjának részletezésével (csak engedélykérelmek esetében); — a külön jogszabályban meghatározott értékű illetékbélyeg, illetőleg szolgáltatási díj befizetésének igazolása.

Source: https://magyarkozlony.hu/hivatalos-lapok/d88ef6482c2044c5a4a5c2966a09dd25a8d1bbbd/dokumentumok/0a0f54e73f18a2cc9b2499472bb90dc2f547f9e9/letoltes